
Parlamentul  României

Camera  Deputaţilor

Comisia pentru industrii si servicii
                                                                                      Bucureşti, 17.12.2001








                      Nr.23/137/2000

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul de înlocuire asupra proiectului de Lege pentru aprobarea Ordonanţei de urgenţă a Guvernului nr.182/1999 pentru modificarea şi completarea Ordonanţei de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române, primit cu adresa nr.234 din 22 mai 2000.



La întocmirea raportului, comisia a avut în vedere şi avizele transmise de:

· Consiliul Legislativ;

· Comisia pentru apărare, ordine publică şi siguranţă naţională;

· Comisia pentru politică economică, reformă şi privatizare;

· Comisia juridică, de disciplină şi imunităţi;

· punctul de vedere al Ministerului Lucrărilor Publice, Transporturilor şi Locuinţei.



În raport de obiectul şi conţinutul său, proiectul de lege face parte din categoria legilor ordinare.



    PREŞEDINTE,                                       SECRETAR,

                          István Antal                                          Aurelia Vasile          

                                    Bucureşti, 17.12.2001







                                 Nr.23/137/2000

RAPORT  DE  ÎNLOCUIRE

a Raportului trimis cu adresa nr.137/XVIII/3/07.06.2000

asupra proiectului de Lege pentru aprobarea Ordonanţei de urgenţă a Guvernului nr.182/1999 pentru modificarea şi completarea Ordonanţei de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată pentru avizare şi dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.182/1999 pentru modificarea şi completarea Ordonanţei de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române, trimis cu adresa nr.234 din 22 mai 2000.


Proiectul de lege a fost adoptat de Senat, în forma propusă de Guvern, în şedinţa din 15 mai 2000.



Proiectul de lege are drept scop completarea Ordonanţei de urgenţă a Guvernului nr.12/1998 în legătură cu continuarea reorganizării companiilor naţionale şi societăţilor comerciale din sistemul feroviar naţional, reprezentarea de către Ministerul Lucrărilor Publice, Transporturilor şi Locuinţei a intereselor statului în societăţile feroviare nou înfiinţate şi reglementarea situaţiei personalului ca urmare a reorganizării.



Comisia pentru industrii şi servicii a examinat proiectul de lege în şedinţa din 7 iunie 2000 şi a întocmit Raportul asupra proiectului de lege, propunând respingerea actului normativ. Raportul a fost transmis Biroului Permanent al Camerei Deputaţilor cu nr.137/XVIII/3/07.06.2000.



În luna iunie 2001, Biroul Permanent al Camerei Deputaţilor a transmis Comisiei pentru industrii şi servicii proiectul de lege pentru reexaminare.



În urma reexaminării acestui proiect de lege, Comisia pentru industrii şi servicii, în şedinţa din 13 decembrie 2001, a hotărât în unanimitate şi a propus ca proiectul de lege pentru aprobarea Ordonanţei de urgenţă a Guvernului nr.182/1999 pentru modificarea şi completarea Ordonanţei de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române să fie supus spre dezbatere şi adoptare plenului Camerei Deputaţilor, cu amendamente admise prezentate în anexă.



Amendamentele admise de comisie şi care se supun spre adoptare plenului Camerei Deputaţilor se referă la:



- înlocuirea sintagmei "statul este acţionar majoritar" cu sintagma "statul este unic acţionar", conform avizului Consiliului Legislativ;



- introducerea unui nou articol (art.III) privind necesitatea republicării ordonanţei de urgenţă în Monitorul Oficial al României, Partea I.



În raport de obiectul şi conţinutul său, proiectul de lege face parte din categoria legilor ordinare.



    PREŞEDINTE,                                       SECRETAR,

                          István Antal                                          Aurelia Vasile

Expert,

Daniel Bădina

R A P O R T

asupra proiectului de Lege pentru aprobarea Ordonanţei de urgenţă a Guvernului nr.182/1999 privind modificarea rdonanţei de urgenţă nr.12/1998 privind transportul pe căile ferate şi reorganizarea Societăţii Naţionale a Căilor Ferate Române

Nr.

crt.
Text adoptat de Senat


Text admis de comisie şi propus spre adoptare Camerei Deputaţilor


Motivaţie

0
1
2
3

1.
LEGE

pentru aprobarea Ordonanţei de urgenţă a Guvernului nr.182/1999 pentru modificarea şi completarea Ordonanţei de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române


Nemodificat


2.
Articol unic. - Se aprobă Ordonanţa de urgenţă a Guvernului nr.182 din 12 noiembrie 1999 pentru modificarea şi completarea Ordonanţei de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române, publicată în Monitorul Oficial al României, Partea I, nr.555 din 15 noiembrie 1999.


Nemodificat


0
1
2
3

3. 
Art.I. Ordonanţa de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române, publicată în Monitorul Oficial al României, Partea I, nr.254 din 8 iulie 1998, aprobată prin Legea nr.89/1999 se modifică şi se completează după cum urmează:


Nemodificat


4. 
1. Articolul 48 se completează cu 3 noi alineate, după cum urmează:


Nemodificat


5. 
(6) Pe toată perioada în care statul este acţionar majoritar la compania naţională, societăţile naţionale şi societăţile comerciale înfiinţate potrivit prevederilor prezentei ordonanţe de urgenţă, acestea pot fi reorganizate prin hotărâre a Guvernului, în noi companii naţionale, societăţi naţionale, societăţi comerciale, după caz, capitalul social iniţial fiind subscris şi integral vărsat de statul român ale cărui interese sunt reprezentate de Ministerul Transporturilor.


(6) În perioada în care statul este unic acţionar la compania naţională, societăţile naţionale şi societăţile comerciale înfiinţate potrivit prevederilor prezentei ordonanţe de urgenţă, acestea pot fi reorganizate prin hotărâre a Guvernului, în noi companii naţionale, societăţi naţionale, societăţi comerciale, după caz, capitalul social iniţial fiind subscris şi integral vărsat de statul român ale cărui interese sunt reprezentate de Ministerul Lucrărilor Publice, Transporturilor şi Locuinţei.




6. 
(7) În funcţie de condiţiile locale, pot fi înfiinţate societăţi comerciale de transport feroviar public de călători care, în calitate de operatori de transport feroviar public, să asigure transportul numai pentru anumite zone stabilite prin hotărâre a Guvernului. Societăţile comerciale de transport feroviar public de călători se organizează şi funcţionează sub autoritatea Ministerului Transporturilor. Prin hotărâre a Guvernului se va stabili forma juridică, atribuţiile şi patrimoniul acestora.


(7) În funcţie de condiţiile locale, pot fi înfiinţate societăţi comerciale de transport feroviar public de călători care, în calitate de operatori de transport feroviar public, să asigure transportul numai pentru anumite zone stabilite prin hotărâre a Guvernului. Societăţile comerciale de transport feroviar public de călători se organizează şi funcţionează sub autoritatea Ministerului Lucrărilor Publice, Transporturilor şi Locuinţei. Prin hotărâre a Guvernului se va stabili forma juridică, atribuţiile şi patrimoniul acestora.




7. 
(8) Personalului preluat de noile companii naţionale, societăţi naţionale, societăţi comerciale precum şi personalului excedentar, i se aplică, în mod corespunzător, prevederile art.51 şi 52.


Nemodificat


8. 
2. Articolul 59 va avea următorul cuprins:





9. 
Art.59. - În perioada în care statul este acţionar majoritar se pot efectua transferuri de active şi orice alte elemente patrimoniale între compania naţională, societăţile naţionale şi societăţile comerciale înfiinţate potrivit prevederilor prezentei ordonanţe de urgenţă, prin ordin al ministrului transporturilor, cu modificarea corespunzătoare a capitalului social al acestora.


Art.59. - În perioada în care statul este unic acţionar se pot efectua transferuri de active şi orice alte elemente patrimoniale între compania naţională, societăţile naţionale şi societăţile comerciale înfiinţate potrivit prevederilor prezentei ordonanţe de urgenţă, prin ordin al ministrului lucrărilor publice, transporturilor şi locuinţei, cu modificarea corespunzătoare a capitalului social al acestora.




10. 
Art.II. Prevederile Ordonanţei de urgenţă a Guvernului nr.12/1998 se aplică în mod corespunzător şi companiilor naţionale, societăţilor naţionale şi societăţilor comerciale ce se vor înfiinţa în baza prezentei ordonanţe de urgenţă.


Nemodificat


11. 
Articol nou
Art.III - Ordonanţa de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române, aprobată prin Legea nr.89/1999 şi modificată şi completată prin prezenta ordonanţă, se va republica în Monitorul Oficial al României, Partea I.



                                           PREŞEDINTE,                                                                SECRETAR,

                                             István Antal                                                                   Aurelia Vasile
                                                                                                                                                                 RAPORTORI:










Dep.Ioan Bivolaru - PSD-SDU          
 
 Dep.Aurelia Vasile - PSD-SDU             










Dep.Marin Anton - PNL            

 Dep.Anca Boagiu - PD                             










Dep.Aurel Daraban - PSD-SDU       

 Dep.Ioan Miclea - PRM  


 








Dep.Dumitru Palade - PRM


 Dep.Robert Raduly - UDMR

 
 








Dep.Ion Rădoi - PSD-SDU


 Dep.Florentin Sandu - PSD-SDU
 
 








Dep.Pavel  Târpescu - PSD-SDU
Expert, Daniel Bădina

